સ્ત્રી અને પુરુષનાં શરીરનું એક સત્ય છે.પુરુષો પચાસ પછી પણ કાર્યરત રહેતા હોય છે.સામાજીક મિલનોને કારણે અને જ્વાની હાથમાં સરકી જવાંનાં ડરને કારણે સતત તણાવમાં રહે છે.કોઇ વખત મનમાં દબાયેલી વ્રુતિઓ ઉછળીને બહાર આવે છે.આ વ્રુતિઓ સામાન્ય માણસથી લઇને મહાન માણસો બધા માટે સરખી હોઇ છે.સતત ઘરથી દૂર રહેતાં પોતાનાં કામકાજનાં સમયમાંથી મોટે ભાગે સોશિયલ મિડીયામાં વિતાવવાનુ પસંદ કરે છે.પરિણામે કોઇ એવી વ્યકિત હોય છે જે વર્ચ્યુલ દુનિયામાં સાથે હોવાનો અહેસાસ જરુર કરાવે છે.આવી પ્રવૃતિને મેં "ઓફિસ રોમાન્સ" નામ આપ્યુ છે અને આજ કાલ આ પ્રવૃતિ પુરજોશમાં ચાલુ જોવાં મળે છે.આ મામલામાં આજ કાલ સ્ત્રીઓ પણ કઇ પાછળ નથી.ચાલીસી પછી છોકરાછૈયામાંથી નવરી પડેલી સ્ત્રીઓ ઘરમાં એકલતાં અનુભવતી હોય છે..જો કોઇ અન્ય પ્રવૃતિમાં જોડાયેલી હોય તો એનાં પર સોશિયલ મિડીયાની એટલી પ્રભાવક અસર પડતી નથી પણ જે સ્ત્રી પાસે દિવસ દરમિયાન ફાજલ સમય રહેતો હોય એવી સ્ત્રીઓ કોઇ એવો મિત્ર શોધતી હોય છે જે એને સમય આપી શકે અને એની વાતને સાંભળે,અને મોટે ભાગે આવી વ્યકિત એને સોશિયલ મિડીયામાં મળી જાય છે..